A Zariya an tuna Shahidai 65 dake cikin kwaryar ganuwa kadai a lokacin waki'ah | Harkar Musulunci
Gida Labarai A Zariya an tuna Shahidai 65 dake cikin kwaryar ganuwa kadai a...
Da yamacin jiya Alhamis 12 ga watan Disamba 2019 ne aka tuna da shekara hudu da ta’dancin gwamnatin Buhari a Zariya,
A lokacin taron wanda aka tuna musamman da Shahidai 65 da suka yi shahada a cikin kwaryar ganuwa a lokacin waki’a, wasu a Gyallesu wasu kuma a Husainiyar Baqiyyatullah.
Wannan adadin banda wadanda suka yi shahada a yankuna daban daban na Zariya kamar Tudun Jukun, Jushi, Tudun wada, Samaru, da dai sauran su.
A lokacin taron an gabatar da abubuwa da dama na tunawa da wannan waki’ah, ciki harda gabatar da Ma’atam na musamman daga Matasa ‘yan Jaish Shahid Ahmad, da jawabai daga bangarori daban daban na wadanda wannan waki’ah ta shafa.
Malama Zainab uwar Shahidai 6 da mijin ta Shahid Abdullahi Abbas tana daya daga cikin wadanda suka gabatar da jawabi, haka nan kuma Malam Fatima mahaifiyar Shahid Abdullah Sufi ita ta gabatar da gajeren jawabi kan rayuwar Shahidin.
Daga bisani masu shirin taron sun gabatar da ‘yan kyaututtuka ga iyalan Shahidan da suka hallara.
Baya labarinDan uwa Mahdi da aka kona da wuta a lokacin waki’ar Zariya a Gyallesu…..
Gaba labarinAllah ya jikan ‘yar uwa Malama Luba Ladan mai dakin Malam Ahmad Tijjani..